เรื่องร้องเรียน: ขอให้ทาง ก.ท.ม ตรวจสอบด้วยครับ ทางเดินนี้พ่อค้าแม่ค้าขายของแทบเดินสวนกันใม่ใด้แล้วครับ และบ้านที่สร้างรุกล้ำทางเดินทำใด้หรือใม่ แถมหน้าบ้านใครก็เป็นที่ของคนนั้นเช่นร้านช่อมมอเตอร์ไชค์ก็จะเอามอเตอร์ไชค์ที่ช่อมแล้วและรอการช่อมจอดเต็ม ร้านขายจักรยานและอาหารสัตว์ก็จะนำจักรยานและสินค้ามาวางทำเป็นที่ส่วนตัวกัน ที่สงสัยมากๆคือ บ้านที่ลูกศรชี้สร้างล้ำทางเดินใด้เหรอครับ สถานที่นี้อยู่ตรงข้ามถนน ธ.ไทยพานิชย์ สาขา ม.บ้านนักกีฬาครับ
การดำเนินการของเจ้าหน้าที่: ฝ่ายเทศกิจได้จัดเจ้าที่สายตรวจชุดปฏิบัติการตรวจสอบ และดำเนินการในส่วนที่เกี่ยวข้องดังนี้ 1.กรณีร้านซ่อมจักรยานยนต์นำรถจักรยานยนต์มาจอด ร้านขายอาหารสัตว์นำจักรยานและสินค้ามาวางเป็นที่ส่วนตัวบริเวณดังกล่าว ทำการตรวจสอบกับการเคหะชุมชนหัวหมากแล้ว ได้รับการแจ้งว่าพื้นที่ดังกล่าวยังไม่ได้ยกให้เป็นที่สาธารณะประโยชน์ ซึ่งฝ่ายเทศกิจจะสามารถดำเนินการตาม ม.39 ฐานความผิดห้ามมิให้ผู้ใด ติดตั้ง ตาก วาง หรือแขวนสิ่งใด ๆ ในที่สาธารณะได้ ก็ต่อเมื่อสถานที่นั้นเป็นที่สาธารณะประโยชน์ของแผ่นดิน เว้นแต่จะได้รับหนังสืออนุญาตจากเจ้าพนักงานท้องถิ่นหรือพนักงานเจ้าหน้าที่ ทั้งนี้ฝ่ายเทศกิจจะดำเนินการประสานประธานชุมชนเศรษฐกิจซึ่งเป็นผู้ดูแลผู้ค้าบริเวณนั้น เพื่อขอความร่วมมือในการจัดระเบียบ  2.กรณีมีการก่อสร้างลุกล้ำทางเดินได้ประสานกับฝ่ายโยธาเพื่อดำเนินการตรวจสอบตามอำนาจหน้าที่แล้ว
ความเห็นของผู้แจ้ง: ขอบคุณมากครับ ใด้รู้รายละเอียดว่า เป็นที่ดินของเคหะใม่ใด้ยกให้ ก.ท.ม
พื้นที่: แขวงทับช้าง เขตสะพานสูง กรุงเทพมหานคร